Çewlîg de dewa Geçîtlî ya Kanîreşî seba ke tede waqaya newîye ya Korona tesbît bîye, wextê karantîna ame dergkerdene. Riha de zî 93 cayê 10 qezayan gêrîyayî binê karantîna.
Dewa Geçîtlî ya qezaya Kanîreşî ya Çewlîgî  verê cû gêrîyabî binê karantîna. Seba ke dewe de tay kesan de vîrusê Korona ame tesbîtkerdene, dewe de wextê karantîna ame dergkerdene.
Qezayanê Wêranşer, Pirsûs, Serêkanî, Eyyûbîye, Xelîlîye, Karakopru, Sêwrege, Xalfetî, Bêrecûg û Hewencî yê Riha de 93 cayî seba ke tede vîrusê Korona ame tesbîtkerdene vizêr gêrîyayî binê karantîna. Riha de perey zî 75 cayî gêrîyabî binê karantîna.
